Държавен вестник, бр. 68, 2016 г., стр. 8

СТР.  8	
Д Ъ Р Ж А В Е Н  В Е С Т Н И К 	
БРОЙ  68
технологии, и чрез подходящо финансиране, 
допринасяйки по този начин за опазването 
на биологичното разнообразие и устойчивото 
използване на неговите компоненти.
Член 2
Използвани термини
Термините, определени в член 2 от Кон­
венцията, се прилагат и по отношение на 
настоящия Протокол. В допълнение за целите 
на настоящия Протокол:
(a) „конференция на страните“ означава 
конференцията на страните по Конвенцията;
(b) „конвенция“ означава Конвенцията за 
биологичното разнообразие;
(c) „използване на генетични ресурси“ озна­
чава извършване на научноизследователска и 
развойна дейност по отношение на генетичен 
и/или биохимичен състав на генетичните 
ресурси, включително чрез прилагане на 
биотехнологии, както е определено в член 2 
от Конвенцията;
(d) „биотехнологии“, както е определено 
в член 2 от Конвенцията, означава всяко 
технологично приложение, при което се из­
ползват биологични системи, живи организми 
или техни производни за производство или 
модифициране на продукти или процеси за 
специфична употреба;
(e) „производен“ означава естествено 
възникващо биохимично съединение, полу­
чено в резултат на генетична експресия или 
метаболизъм на генетични или биологични 
ресурси, дори и да не съдържа функционални 
единици на наследственост.
Член 3
Обхват
Настоящият Протокол се прилага за ге­
нетичните ресурси, попадащи в обхвата на 
член 15 от Конвенцията, и за ползите, про­
изтичащи от използването на тези ресурси. 
Протоколът се прилага и за традиционните 
знания, свързани с генетичните ресурси 
в приложното поле на Конвенцията, и за 
ползите, произтичащи от използването на 
такива знания.
Член 4
Връзка с международни споразумения и 
инструменти
1. Разпоредбите на настоящия Протокол 
не засягат правата и задълженията на никоя 
страна, произтичащи от всяко съществуващо 
международно споразумение, освен в слу­
чаите, когато упражняването на тези права 
и задължения би довело до сериозна вреда 
или заплаха за биологичното разнообразие. 
Настоящата алинея няма за цел да създава 
йерархия между настоящия Протокол и други 
международни инструменти.
2. Нито една от разпоредбите на насто­
ящия протокол не възпрепятства Страните 
да изготвят и прилагат други международни 
споразумения по този въпрос, включител­
но други специализирани споразумения за 
достъп и разпределение на ползите, ако те 
са в подкрепа и не противоречат на целите 
на Конвенцията и на настоящия Протокол.
3. Настоящият Протокол се прилага по 
взаимно допълващ се начин с други меж­
дународни инструменти, свързани с него. 
Трябва да се обърне дължимото внимание на 
полезната текуща работа и практики в рам­
ките на такива международни инструменти 
и съответните международни организации, 
при условие че те са в подкрепа на целите 
на Конвенцията и на настоящия Протокол 
и не им противоречат.
Настоящият Протокол е инструментът 
за прилагане на разпоредбите на Конвенци­
ята относно достъпа и разпределението на 
ползите. Където се прилага специализиран 
международен инструмент относно достъпа 
и разпределението на ползите, който е в съ­
ответствие със и не противоречи на целите 
на Конвенцията и настоящия Протокол, 
Протоколът не се прилага за страна или 
страни по специализирания инструмент по 
отношение на конкретния генетичен ресурс, 
попадащ в обхвата и използван за целите на 
този инструмент.
Член 5
Справедливо и равноправно разпределение 
на ползите
1. В съответствие с член 15, алинеи 3 и 
7 от Конвенцията ползите, произтичащи от 
използването на генетични ресурси, както и 
от последващото им използване и търговия с 
тях, трябва да бъдат справедливо и равноправ­
но разпределени със страната, осигуряваща 
тези ресурси, която е страна на произход на 
тези ресурси или страна, която е придобила 
генетичните ресурси в съответствие с раз­
поредбите на Конвенцията. Подобно разпре­
деление се извършва въз основа на взаимно 
договорени условия.
2. Всяка страна, доколкото е необходимо, 
предприема законодателни, административ­
ни или политически мерки, за да гарантира, 
че ползите, произтичащи от използването на 
генетични ресурси, които са притежавани от 
коренни и местни общности, в съответствие 
с националното законодателство, устано­
вяващо правата на тези коренни и местни 
общности върху тези генетични ресурси, са 
справедливо и равноправно разпределени 
със съответните общности въз основа на 
взаимно договорени условия.